**KATLUMĀJU APKOPES DARBU SARAKSTS**

**Izpildītājam jānodrošina katlumājas tehnoloģisko iekārtu kompleksa nepārtrauktu darbu siltumenerģijas ražošanā un pārvadē līdz patērētājiem**.

**Ikmēneša veicamie darbi:**

* Vārstu savienojumu vietu blīvējumu pārbaude;
* Elektrisko mehānismu regulatoru darbības pārbaude un regulēšana;
* Periodiska uzstādītās noslēgarmatūras un regulējošās armatūras pārbaude un to bojājumu novēršana;
* Izplešanās tvertņu un hidroforu gaisa spiediena pārbaude sistēmas darba stāvoklī un, vajadzības gadījumā, spiediena regulēšana;
* Uzstādīto siltumpatēriņa skaitītāju darbības pārbaude, siltumenerģijas skaitītāju rādījumu kontrole;
* Apkures sistēmas vadības ierīces parametru pārbaude un regulēšana (vai vadības blokam ir iestatīts atbilstošs laiks, darbības funkcijas, apkures loki, turpgaitas un atpakaļgaitas temperatūras, laika grafiki, karstā ūdens temperatūras u.c.). Salīdzināt uzrādīto āra gaisa temperatūru ar faktisko;
* Katlumājas automātikas darbības režīmu izmainīšana – normālas darbības un zemāku parametru darbības laiku kontrolējošā taimera darbības izmainīšana atbilstoši pieprasītajiem parametriem;
* Ikmēneša gāzes vadu un reduktoru pārbaude ar gāzes analizatoru;
* Uzstādīto sūkņu un elektrisko dzinēju pārbaude un regulēšana;
* Elektrovadības un automātikas vadības iekārtu pārbaude un profilaktiskā apkope;
* Transporta izdevumi – ikdienas darba veikšanai:
* Dokumentācija (darbu reģistrācija ar ierakstiem žurnālā);
* Servisa dienesta izsaukumi uz visām ar siltumenerģijas ražošanu saistītām avārijām visu diennakti, kā arī brīvdienās un svētku dienās.

***Darbi pēc nepieciešamības:***

* Kontrolmēraparatūras verifikācija, pārbaude;
* Iekārtu bojājuma gadījumā tiek veikta bojājumu iemeslu noteikšana un nepieciešamības gadījumā to nomaiņa atbilstoši izgatavotājrūpnīcu rekomendācijām;
* Visas noslēgarmatūras, regulējošās armatūras un filtru periodiska tīrīšana instrukcijā paredzetā laikā;
* Veikt katlumājas tērauda cauruļvadu pretkorozijas apstrādi (notīrīt rūsu, apstrādāt ar rūsas pārveidotāju un krāsot) un siltumizolācijas vai pretkondensāta izolācijas atjaunošanu tajās vietās, kur tas nepieciešams. Ja nepieciešams, atjaunot informatīvos uzrakstus uz cauruļvadiem, noslēgarmatūras.
* Cirkulācijas sūkņu darbības režīmu izmainīšana;
* Ikgadējā sašķidrinātās gāzes tvertņu tehniskā pārbaude;
* Kārtējā sašķidrināto gāzes tvertņu iekšējā hidrauliskā pārbaude;
* Ikgadējā apkures sistēmas hidrauliskā pārbaude. Pārliecināties par savienojumu un sistēmas hermētiskumu. Hidrauliskā pārbaude jāveic arī pēc katras sistēmas iekārtas nomaiņas;
* Tiešās darbības regulatoru pārbaude un regulēšana;
* Apkures katlu degļu tīrīšana un regulēšana (sašķidrinātā gāze, dīzeļdegviela, granulas).
* Uzstādīto siltumpatēriņa skaitītāju verifikācija;
* Apkures pieslēgšana un sistēmas atgaisošana, saskaņojot ar Pasūtītāju;
* Akta par siltummezgla un siltumapgādes sistēmas gatavības pārbaudi apkures sezonai iesniegšana.